**Zemgales plānošanas reģiona izglītības iestāžu POPIELAS konkurss**

**“Pārspēj šo, ja Tu vari!”**

**nolikums**

2023. gada 16. janvāris Nr. 2023/2

# Konkursa organizators

1. Organizators: Biedrība “Laiks Jauniešiem”, Reģistrācijas numurs: 40008293617, Juridiskā adrese: Bauskas nov., Īslīces pag., Rītausmas, "Lauktehnika 14" - 13, LV-3901, Kontaktpersona: Biedrības “Laiks Jauniešiem” valdes priekšsēdētājs Gints Jankovskis, e-pasts: [info@laiksjauniesiem.lv](mailto:info@laiksjauniesiem.lv), mob.tālr. +371 28 646 934.

# Konkursa mērķis

1. Apzināt un aktivizēt Zemgales reģiona izglītības iestāžu audzēkņus iesaistīties dažādās ārpus izglītības iestāžu aktivitātēs, lai sekmētu saliedētību, komunikācijas prasmes un radošās izpausmes.

# Konkursa norises vieta un laiks

1. Konkurss norisināsies 2023. gada 18.februārī, plkst. 15.00, Īslīces Kultūras namā (Bauskas novads, Īslīces pagasts, Rītausmas).

# Konkursa dalībnieki

# Konkursā drīkst piedalīties tikai Zemgales plānošanas reģiona *(Aizkraukles, Bauskas, Dobeles, Jēkabpils, Jelgavas novada un Jelgavas valstspilsētas)* izglītības iestāžu komandas;

1. Konkursa vērtēšana norisināsies vienā klašu kategorijā:
   1. Izglītojamies no 8. līdz 12. klasei (ieskaitot);
   2. Var veidot jauktas klašu grupu komandas;
   3. No vienas izglītības iestādes var pieteikt vairākas komandas, taču aizliegts vienam dalībniekam pārstāvēt vairākas komandas;
2. Konkursā drīkst piedalīties personu grupā no 5 līdz 15 personām;

# Konkursa norise

1. Lai piedalītos biedrības „Laiks Jauniešiem” organizētajā Zemgales plānošanas reģiona izglītības iestāžu Popielā “Pārspēj šo, ja Tu vari!” ir jāveic obligāta iepriekšēja reģistrācija mājaslapā.
2. Katra dalībnieku komanda saņems elektronisku apstiprinājumu par iekļaušanu pasākumā 48 stundu laikā no pieteikuma saņemšanas brīža. Pieteikšanās noslēdzas 2023. gada 13. februārī, plkst. 20.00.
3. Dalība Popielā visām komandām ir bez dalības maksas.
4. Konkursa rīkotāji nodrošina ar skaņas aparatūras komplektu - pults, tumbas, pastiprinātāji, monitors, mikrofoni, apgaismojums. Par papildus nepieciešamo nodrošinājumu aicinām sazināties individuāli ar organizatoriem.
5. Dalībnieki konkursā izpilda, demonstrē savu anketā norādīto Popielas priekšnesumu. Maksimālais priekšnesuma ilgums līdz 4 minūtēm.
6. Dalībnieku uzstāšanās secību nosaka konkursa organizatoru iepriekš veiktā izloze. Tās rezultāti, vismaz 48 stundas pirms pasākuma sākuma, tiek paziņoti pasākuma dalībniekiem un publicēti biedrības “Laiks Jauniešiem” sociālajā vietnē Facebook - www.facebook.com/laiksjauniesiem.
7. Ja konkursa norises laikā ir aktuāli valstī noteiktie Covid-19 ierobežojumi, tad konkursa dalībnieki apņemas tos pilnvērtīgi ievērot.

# Konkursa vērtēšana

1. Visu dalībnieku priekšnesumus vērtēs konkursa žūrija.
2. Konkursa žūrijas sastāvā ir 5 žūrijas locekļi.
3. Katra dalībnieka priekšnesumu žūrija vērtē 10 (desmit) ballu skalā.
4. Ja kādam no žūrijas locekļiem ir interešu konflikts ar dalībnieku, tad attiecīgajā balsojumā žūrijas loceklis nepiedalās, bet tā vietā žūrijas priekšsēdētāja vērtējums tiks divkāršots.
5. Ja vairāki konkursa dalībnieki saņēmuši vienādu vērtējumu, tad žūrija veic atkārtotu slēgtu apspriedi, lai izlemtu vietu sadalījumu.
6. Vērtējot konkursa dalībniekus, žūrija ņem vērā dalībnieka oriģinalitāti, priekšnesuma kvalitatīti, iekļaušanos laikā, atraktivitāti, kopējo tēlu. Konkursa žūrijas vērtējums ir galīgs un nav apstrīdams.

# VII. Konkursa apbalvošana

1. Apbalvotas tiks trīs labākās komandas, 3. vieta - 100 EUR, 2. vieta - 200 EUR, 1. vieta - 300 EUR naudas balva.
2. Balvas par piedalīšanos saņems visas komandas, kuras piedalīsies Popielā;
3. Žūrija ir tiesīga izvirzīt simpātiju balvu pēc iekšējā balsojuma;
4. Uzvarētāji saņems ceļojošo Popielas „Pārspēj šo, ja Tu vari” kausu.

Valdes priekšsēdētājs G.Jankovskis